Малінне

Ма́лінне (, ) — вёска ў Клічаўскім раёне Магілёўскай вобласці. Уваходзіць у склад Доўгаўскага сельсавета.

Размешчана за 25 км на паўночны захад ад Клічава, 67 км ад Магілёва, 10 км ад чыгуначнай станцыі Развадава на лініі Магілёў—Асіповічы. Рэльеф раўнінны, на поўдні мяжуе з лесам. Транспартныя сувязі па шашы Клічаў—Чачэвічы, што праходзіць непадалёку ад вёскіГарады і вёскі Беларусі: Энцыклапедыя. Т. 6, кн. 2. Магілёўская вобласць / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2009. — С. 202. — 2000 экз. — ISBN 978-985-11-0440-2..

 Гісторыя 
Заснавана ў 1908 годзе ў выніку перасялення сюды сялян з Качэрыцкай воласці Бабруйскага павета. У 1917 годзе ў Даўжанскай воласці Ігуменскага павета Мінскай губерні. У 1933 годзе арганізаваны калгас імя Будзённага.

У Вялікую Айчынную вайну з пачатку ліпеня 1941 года да 30 чэрвеня 1944 года акупіравана нямецка-фашысцкімі захопнікамі. Вызвалена воінамі 3-й арміі 1-га Беларускага фронту.

Да 23 снежня 2009 года вёска ўваходзіла ў склад Ганчанскага сельсаветаРешение Могилевского областного Совета депутатов от 23 декабря 2009 г. № 17-16 Об изменении административно-территориального устройства некоторых административно-территориальных единиц Могилевской области .

 Насельніцтва 
   1917 год — 13 двароў, 81 жыхар.
   1990 год — 12 гаспадарак, 19 жыхароў.
   2007 год — 1 гаспадарка, 1 жыхар.

 Планіроўка 
Планіровачна складаецца з прамалінейнай вуліцы шыротнай арыентацыі, забудаванай двухбакова, няшчыльна, традыцыйнымі драўлянымі дамамі сядзібнага тыпу.

 Зноскі 

 Спасылкі 


Катэгорыя:Доўгаўскі сельсавет (Клічаўскі раён)
Катэгорыя:Населеныя пункты Клічаўскага раёна